มีอาการถ่ายท้องมา 3 วันคะ วันแรกถ่ายเหลว3 ครั้งไม่ได้คิดอะไร พอเมื่อวานถ่ายมากกว่าสิบครั้ง จนวันนี้ ตั้งแต่เช้าจนถึงบ่ายโมง ถ่ายไปแล้ว 6 ครั้ง ไม่ได้ปวดท้องมาก จี๊ดเล็กน้อย แต่ยังไม่รู้สึกว่าลดลงคะ กินคาร์บอนแล้ว
 การถ่ายเหลวที่มากกว่า 10 ครั้งต่อวัน ถือว่าเป็นการถ่ายที่มาก สาเหตุอาจเกิดจากการทานอาหารที่มีพิษเข้าไป จากแบคทีเรียที่ปล่อยสารพิษออกมา เช่น หน่อไม้ดอง อาหารทะเล อาหารหมักดอง หรืออาจเกิดจากตัวแบคทีเรียเอง พวกเชื้อบิด มีตัวและไม่มีตัว Shigirella เชื้ออหิวาห์เทียม แม้แต่ถ้ามีอาการเป็นหวัดร่วมด้วยอาจเกิดจากไวรัสลงลำไส้ทำให้ท้องเสียถ่ายเหลวด้วยควรรีบไปพบแพทย์เพื่อตรวจรักษา ถ้าอาเจียนมาก มีอาการเสียน้ำมาก เสียเกลือแร่มากๆ อ่อนเพลีย หมดแรง จำเป็นต้องให้น้ำเกลือ ก็ได้ การรักษาส่วนใหญ่ให้ตามอาการ ยาแก้อาเจียน แก้ปวดท้อง ส่วนยาหยุดถ่าย ไม่จำเป็นต้องให้ถ้าร่างกายขับสารพิษออกหมดแล้วก็จะหยุดถ่ายเอง รวมทั้งยาปฏิชีวนะ เพราะว่า ส่วนใหญ่เกิดจากสารพิษไม่ใช่จากเชื้อแบคทีเรีย การให้ยาฆ่าแบคทีเรียจึงไม่ค่อยมีประโยชน์ ยกเว้นพวกที่เป็นการติดเชื้อลำไส้อักเสบจริงๆ ครับ ปกติจะดีขึ้นใน 2 วัน ถ้าเป็นมากขึ้นควรรีบไปพบแพทย์เพื่อป้องกันโรคแทรกซ้อนครับ